Płomjo

Płomjo je hornjoserbski dźěćacy časopis, kotryž Rěčny centrum WITAJ měsačnje wudawa a Ludowe nakładnistwo Domowina rozšěri. Časopis so na serbske maćernorěčne dźěći, ale tež na serbšćinu wuknjace dźěći z Witaj-pěstowarnjow abo Witaj-rjadownjow wobroći. Delnjoserbski pendant rěka Płomje. 

Wot lěta 1952 hač do 1955 je Drježdźanske wobwodne nawodnistwo FDJ časopis publikowało; po tym centralna rada FDJ. Spočatnje so časopis dwójce na měsac wudawaše. W lěće 1972 spožči so časopisomaj Płomjo a Płomje myto Ćišinskeho 1. rjadownje.

W lěće 2004 wobpřimnje hornjoserbski nakład Płomjenja 1600 a delnjoserbski nakład 850 eksemplarow.Bundesministerium des Innern: Printmedien des sorbischen Volkes. W: Zweiter Bericht der Bundesrepublik Deutschland gemäß Artikel 25 Abs. 2 des Rahmenübereinkommens des Europarats zum Schutz nationaler Minderheiten. 2004, str. 126. Tuchwilny šefredaktor je Pětr Šołta.

 Žórło 

Wotkaz
Webstronki Płomjenja  

Kategorija:Serbski časopis
Kategorija:Nošer Myta Ćišinskeho